C 6/9

ZIŅOJUMS

par kopuzņēmuma “Clean Sky” 2011. finanšu gada pārskatiem ar Kopuzņēmuma atbildēm

2013/C 6/02

IEVADS

ES maksimālais ieguldījums kopuzņēmumā “Clean Sky”, lai segtu darbības izmaksas un pētniecības pasākumus, ir 800 miljoni EUR, ko finansē no Septītās pamatprogrammas budžeta (3) . Pārējo Kopuzņēmuma dalībnieku ieguldījumam, ietverot ieguldījumus natūrā, jābūt vismaz līdzvērtīgam ES ieguldījumam.

TICAMĪBAS DEKLARĀCIJU PAMATOJOŠĀ INFORMĀCIJA

Palātas izmantotā revīzijas pieeja ietver analītiskās revīzijas procedūras, darījumu pārbaudes Kopuzņēmuma līmenī un pārraudzības un kontroles sistēmu galveno kontroles mehānismu novērtēšanu. To papildina citu revidentu darbā gūtie pierādījumi (atbilstīgos gadījumos) un vadības apliecinājumu analīze.

TICAMĪBAS DEKLARĀCIJA

Vadības atbildība

Būdams Kopuzņēmuma kredītrīkotājs, direktors izpilda budžeta ieņēmumus un izdevumus saskaņā ar Kopuzņēmuma finanšu noteikumiem uz savu atbildību un piešķirto apropriāciju ietvaros (8) . Direktors atbild par to, lai viņa vadītajā iestādē būtu izveidota tāda organizatoriskā struktūra un iekšējās vadības un kontroles sistēmas un procedūras (9) , kas ļautu sagatavot galīgos pārskatus (10) bez būtiskām neatbilstībām krāpšanas vai kļūdas dēļ un nodrošinātu, lai šiem pārskatiem pakārtotie darījumi ir likumīgi un pareizi.

Revidenta atbildība

Palātas veiktā revīzija ietver procedūras, lai iegūtu revīzijas pierādījumus par pārskatos minētajām summām un sniegto informāciju un par tiem pakārtoto darījumu likumību un pareizību. Procedūru izvēle ir atkarīga no revidenta novērtējuma arī par risku, ka krāpšanas vai kļūdas dēļ pārskatos ir būtiskas neatbilstības vai ka darījumi ir nelikumīgi vai nepareizi. Lai izstrādātu konkrētajiem apstākļiem atbilstošas revīzijas procedūras, revidents, novērtējot minēto risku, ņem vērā iekšējās kontroles mehānismus, ko revidējamā vienība piemēro pārskatu sagatavošanai un izklāstam. Revīzijā novērtē arī izmantoto grāmatvedības metožu piemērotību un vadības veikto grāmatvedības aplēšu pamatotību, kā arī pārskatu vispārējo izklāstu.

Atzinums par pārskatu ticamību

Palāta uzskata, ka Kopuzņēmuma gada pārskati visos būtiskajos aspektos patiesi atspoguļo tā finanšu stāvokli 2011. gada 31. decembrī, kā arī darbības rezultātus un naudas plūsmas minētajā datumā noslēgtajā gadā, kā to nosaka Kopuzņēmuma finanšu noteikumi.

Pamatojums atzinumam ar piezīmi par pārskatiem pakārtoto darījumu likumību un pareizību

Kopuzņēmuma ex post revīzijas stratēģiju pieņēma ar Valdes lēmumu 2010. gada 17. decembrī, un tas ir galvenais kontroles mehānisms pakārtoto darījumu likumības un pareizības novērtēšanai (12) . Līdz 2012. gada septembrim pabeigtās ex post revīzijas aptvēra 44,3 miljonus EUR (18,8 % no visām izdevumu deklarācijām, ko Kopuzņēmums saņēma 2008., 2009. un 2010. gadā (13) ). Šajās ex post revīzijās konstatētais kļūdu īpatsvars bija 6,16 % (14) .

Atzinums ar piezīmi par pārskatiem pakārtoto darījumu likumību un pareizību

KOMENTĀRI PAR BUDŽETA UN FINANŠU PĀRVALDĪBU

Budžeta izpilde

Galīgajā grozītajā 2011. gada budžetā (15) bija 175 miljoni EUR saistību apropriācijās un 159,8 miljoni EUR maksājumu apropriācijās. Saistību apropriāciju izlietojums bija 94 %, bet maksājumu apropriāciju izlietojums bija 64 %. Maksājumu apropriāciju izlietojuma rādītājs atspoguļo kavēšanos ar Kopuzņēmuma darbību īstenošanu. Ievērojama kavēšanās rodas starp priekšlikumu konkursa publicēšanu un dotācijas nolīgumu parakstīšanu (16) . Budžeta zemais izpildes rādītājs atspoguļojas arī naudas līdzekļu atlikumā, kas gada beigās bija 51 miljons EUR (32 % no pieejamajām maksājumu apropriācijām 2011. gadā) (17) .

Pārskatu izklāsts

KOMENTĀRI PAR KOPUZŅĒMUMA PĀRRAUDZĪBAS UN KONTROLES SISTĒMU GALVENAJIEM KONTROLES MEHĀNISMIEM

Neraugoties uz 2011. gadā panākto attīstību, Kopuzņēmums vēl nav pilnībā izveidojis uzticamas iekšējās kontroles un finanšu informācijas sistēmas. Konkrēti, vēl ir jāturpina izstrādāt ex ante kontroles procedūras, kuras piemēro izmaksu deklarāciju apstiprināšanai.

kontrolsaraksti, kurus izmantoja ex ante izmaksu deklarāciju pārbaudēs, ne vienmēr bija izsmeļoši (21) ,

Palāta pārbaudīja ex ante kontroles procedūras, ko piemēroja izmaksu deklarācijām, kuras tika iesniegtas saskaņā ar trim dotāciju nolīgumiem ar “Clean Sky” dalībniekiem (20) . Tika konstatētas šādas nepilnības:

CITI JAUTĀJUMI

Iekšējā revīzija un Komisijas Iekšējās revīzijas dienests

Tā kā 2011. gadā organizācijā trūka resursu, iekšējam revidentam bija jāstrādā pie Kopuzņēmuma galvenajiem procesiem, tostarp pie 2010. un 2011. gada pārskatu izstrādes un no dalībniekiem saņemto izmaksu deklarāciju apstiprināšanas.

Dalībnieku iemaksas

Iepriekšējo apsvērumu pēcpārbaude

Kopuzņēmums 2011. gadā izveidoja uzņēmējdarbības nepārtrauktības plānu un pavirzījās uz priekšu IT drošības pasākumu dokumentēšanas jomā. 2011. gadā tika formulēti būtiski negadījuma seku novēršanas plāna elementi (27) , taču šis darbs vēl ir jāpabeidz un jāapstiprina.

(1) Padomes 2007. gada 20. decembra Regula (EK) Nr. 71/2008, ar ko izveido kopuzņēmumu “Clean Sky” (OV L 30, 4.2.2008., 1. lpp.).

(2) Kopuzņēmuma kompetence, darbības un pieejamie resursi ir apkopoti pielikumā, kas pievienots šim ziņojumam informācijai.

(3) Septītā pamatprogramma, kuru pieņēma ar Eiropas Parlamenta un Padomes Lēmumu Nr. 1982/2006/EK (OV L 412, 30.12.2006., 1. lpp.), apvieno visas ES pētniecības iniciatīvas, un tai ir nozīmīga loma izaugsmes, konkurētspējas un nodarbinātības mērķu sasniegšanā. Septītā pamatprogramma ir arī svarīgs Eiropas Pētniecības telpas elements.

(4) Palāta saņēma provizoriskos gada pārskatus 2012. gada 1. martā. Gada pārskatiem ir pievienots pārskats par budžeta un finanšu pārvaldību attiecīgajā gadā, kurā cita starpā sniedz informāciju par apropriāciju izpildes rādītājiem.

(5) Finanšu pārskatos ietilpst bilance, pārskats par saimnieciskās darbības rezultātu, naudas plūsmas tabula, pārskats par tīro aktīvu izmaiņām un finanšu pārskatu pielikums, kurā ir aprakstītas grāmatvedības galvenās metodes un doti citi paskaidrojumi.

(6) Budžeta izpildes pārskati ietver pārskatu par budžeta izpildes rezultātu un tā pielikumu.

(7) OV L 248, 16.9.2002., 1. lpp.

(8) Komisijas Regulas (EK, Euratom) Nr. 2343/2002 (OV L 357, 31.12.2002., 72. lpp.) 33. pants.

(9) Regulas (EK, Euratom) Nr. 2343/2002 38. pants.

(10) Noteikumi par ES struktūru pārskatu un uzskaites izklāstu ir paredzēti VII sadaļas 1. un 2. nodaļā Regulā (EK, Euratom) Nr. 2343/2002, kurā jaunākie grozījumi izdarīti ar Regulu (EK, Euratom) Nr. 652/2008 (OV L 181, 10.7.2008., 23. lpp.). Minētās regulas noteikumi ir pilnībā iekļauti Kopuzņēmuma finanšu noteikumos.

(11) IFAC – International Federation of Accountants; ISSAI – International Standards of Supreme Audit Institutions.

(12) Regulas, ar kuru izveido Kopuzņēmumu, 12. panta 4. punktā teikts, ka “Kopuzņēmums “Clean Sky” veic kopuzņēmuma “Clean Sky” publiskā finansējuma saņēmēju pārbaudes uz vietas un finanšu revīzijas”. Ex post revīzijās var identificēt saņēmēju pieprasītos neattiecināmos izdevumus, kam pēc tam piemēro līdzekļu atgūšanas procedūras.

(13) 2010. gadā deklarētās izmaksas atlīdzināja 2011. gadā.

(14) Kļūdu īpatsvaru aprēķina, izmantojot dažādās izmaksu deklarācijās atrasto par augstu deklarēto izmaksu vidējo vērtību, kuru attiecina pret to vērtību.

(15) Valde to pieņēma 2011. gada 14. decembrī.

(16) Vidējais laiks starp priekšlikumu konkursa publicēšanu un Kopuzņēmuma dotācijas nolīgumu parakstīšanu bija 418 dienas 2010. gadā sāktajiem konkursiem un 291 diena 2011. gadā sāktajiem konkursiem.

(17) Naudas līdzekļu atlikums 2010. gadā bija 53 miljoni EUR (41 % no pieejamām maksājumu apropriācijām 2010. gadā).

(18) Finanšu noteikumu 10 panta 1. punktā ir teikts: “Apropriācijas, kas nav izlietotas tā finanšu gada beigās, attiecībā uz kuru par tām bija uzņemtas saistības, anulē. Ņemot vērā Kopuzņēmuma vajadzības, anulētās apropriācijas var iekļaut ieņēmumu un izdevumu aplēsē līdz pat trim turpmākajiem gadiem, kas ir saskaņā ar 27. pantu. Taču ar Valdes lēmumu, kas pieņemts līdz 15. februārim, tās var pārnest tikai uz nākamo finanšu gadu.”

(19) Kopuzņēmums izstrādā jaunu rīku, lai pārvaldītu ar tā dalībniekiem saistītos datus.

(20) Katra “Clean Sky” dalībnieka deklarācijā bija vidēji 30 izdevumu deklarācijas, kuras iesnieguši sadarbības partneri.

(21) Ne vienmēr bija dokumentēti tādi izšķirīgi svarīgi elementi kā par darbības pārbaudi atbildīgās amatpersonas paraksts un darbības kontrolsaraksta pabeigtības pārbaude, kas jāveic par finanšu pārbaudi atbildīgajai amatpersonai.

(22) Kopuzņēmuma finanšu procedūru rokasgrāmatā noteikts, ka par darbības un finanšu pārbaudi atbildīgās amatpersonas un kredītrīkotāja funkcijas pamatdarbības izdevumu pārvaldībā ir jānošķir un ka:

(23) Kopuzņēmuma finanšu noteikumu 43. pants paredz, ka grāmatvedis ir atbildīgs par “uzskaites sistēmu izveidi un apstiprināšanu un, ja nepieciešams, to sistēmu apstiprināšanu, ko izveidojis kredītrīkotājs, lai sniegtu vai pamatotu uzskaites informāciju”.

(24) Regula (EK, Euratom) Nr. 2343/2002.

(25) 23. punkts Revīzijas palātas ziņojumā par kopuzņēmuma “Clean Sky” 2010. gada pārskatiem (OV C 368, 16.12.2011., 8. lpp.).

(26) Revīzijas palātas Atzinums Nr. 2/2011 par kopuzņēmuma “Clean Sky” Finanšu noteikumiem (http://eca.europa.eu).

(27) a) Finanšu plūsmas, ja noticis negadījums; b) dublēšanas procedūra datubāzu nodrošināšanai ar regulārām un biežām dublējumkopijām un to glabāšanu citur; c) sākotnējais nolīgums par EK iekārtu izmantošanu, lai piekļūtu finanšu sistēmām (ABAC, SAP) un internetam.

(28) 25. punkts Revīzijas palātas ziņojumā par kopuzņēmuma “Clean Sky” 2010. gada pārskatiem.

24 amata vietas štatu sarakstā (18 pagaidu darbinieki un 6 līgumdarbinieki), no tām aizņemtas 23 amata vietas. Norīkoti šādu pienākumu veikšanai: pamatdarbībām – 9, administrācijā – 14; dažādiem uzdevumiem – 5.

(Izvilkumi no 187. un 188. panta Līgumā par Eiropas Savienības darbību)

KOPUZŅĒMUMA ATBILDES

Pamatojums kvalificētam atzinumam par pārskatos atspoguļoto darījumu likumību un pareizību

15. punkts

“Clean Sky” kopuzņēmums (turpmāk tekstā – “CSJU”) atzinīgi vērtē Palātas labvēlīgo secinājumu par visu 2011. gada pārskatos atspoguļoto darījumu likumību un pareizību, izņemot tikai darījumus saistībā ar izmaksu deklarāciju apstiprināšanu.

Kopuzņēmuma saņēmēju deklarēto izmaksu apstiprināšanas rezultātā tiek veikti starpposma/galīgie maksājumi un norēķini par iepriekšējo finansējumu. CSJU 2011. gadā veiktās ex post revīzijas aptvēra izmaksas, kuras Kopuzņēmuma vadība ir apstiprinājusi attiecībā uz projekta īstenošanu 2008., 2009. un 2010. gadā. No uzkrātajiem darbības maksājumiem, kas Kopuzņēmumam ir radušies kopš CS programmas sākuma līdz 2011. gada decembrim, tikai 49,5 % (1) bija saistīti ar projekta īstenošanu 2008., 2009. un 2010. gadā.

Kopuzņēmuma 2011. gadā veiktajās ex post revīzijās konstatētā kļūda veidoja 6,16 %. Tomēr, ņemot vērā Kopuzņēmuma veiktās korekcijas, kas ir aprakstītas turpmāk šajā komentārā – papildus konstatētajai kļūdas varbūtībai apstiprināto izmaksu deklarāciju likumības un pareizības novērtēšanai – ir jāapsver vēl arī cits rādītājs: atlikusī kļūdas varbūtība. Saskaņā ar apstiprinātajā CSJU ex post revīzijas stratēģijā aprakstīto metodoloģiju atlikusī kļūdas varbūtība norāda atlikušo kļūdu apstiprinātajās izmaksu deklarācijās pēc iekasēšanas pasākumu veikšanas. 2011. gadā veiktajās ex post revīzijās par iepriekšējo gadu izmaksu deklarācijām atlikusī kļūdas varbūtība veido 4,09 %, kas nozīmē salīdzinoši ierobežotu risku attiecībā uz kopējiem uzkrātajiem darbības maksājumiem, kuri ir radušies CS programmā līdz 2011. gada beigām (2,02 % (2)).

Kopuzņēmums atzīst konstatētās un atlikušās kļūdas varbūtības, saistībā ar revidētajām izmaksu deklarācijām, nozīmību un plāno turpināt tā ex ante apstiprināšanas procesa kvalitātes uzlabošanu.

Kopuzņēmums ieviesa ex post revīzijas procesu 2011. gadā apmēram pēc viena gada kopš brīža, kad 2009. gada novembrī tas ieguva autonomiju. Pirmās revīzijas attiecās uz apstiprināšanas procesu 2010. gadā, kad Kopuzņēmums to īstenoja pirmo reizi. 2010. gadā Kopuzņēmums vēl joprojām tika tikai veidots un ex ante pārbaudes attiecībā uz dotāciju vadību vēl nebija pilnībā izstrādātas, lai varētu pārvaldīt lielu dotāciju apjomu.

Attiecībā uz pirmās īstenotās ex post revīzijas rezultātiem Kopuzņēmums vēlas izcelt šā savas iekšējās kontroles sistēmas elementa efektivitāti, jo tieši ar tā palīdzību vadība ir konstatējusi un novērsusi kļūdas, kas ir radušās Kopuzņēmuma veiktās izmaksu deklarāciju ex ante apstiprināšanas laikā. Joprojām notiek galīgās korekcijas.

Kopš 2010. gada Kopuzņēmums ir ievērojami pilnveidojis procesus, kas reglamentē izmaksu deklarāciju apstiprināšanu, izveidojot konkrētu kārtību, tostarp dotāciju vadības datubāzi, nodrošinot standartizētus izmaksu deklarāciju apstiprināšanas principus, kuri ir jāievēro finansistiem un projektu vadītājiem.

Pēc pirmās ex post revīzijas Kopuzņēmums ieviesa piemērotus iekasēšanas pasākumus, lai novērstu iepriekš radušās pārmaksas, tostarp nerevidēto izmaksu deklarāciju revīzijas laikā konstatēto sistemātisko kļūdu ekstrapolāciju. Ir nepieciešams atzīmēt, ka 75 % Kopuzņēmuma finansējuma piešķir noteiktiem saņēmējiem (CSJU dalībniekiem), kuri piedalās CS projektos līdz programmas beigām. Šāda situācija atvieglo korekcijas, kuras jāveic Kopuzņēmumam, veicot iekasēšanu, tiklīdz ir jāveic nākamie maksājumi saņēmējiem.

Profilaktiskos nolūkos procedūrās, ko šobrīd piemēro izmaksu deklarāciju ex ante apstiprināšanai, ņem vērā iepriekšējo gadu ex post revīziju rezultātus, jo īpaši sistemātisku kļūdu gadījumos. Laikposmā no 2008. līdz 2010. gadam vairāk nekā 80 % konstatēto kļūdu bija sistemātiskas. Tas ļauj Kopuzņēmumam sniegt arī norādījumus noteiktajiem saņēmējiem, šādi novēršot kļūdas nākotnes izmaksu deklarācijās.

Ievērojama daļa 2011. gada ex post revīzijās konstatēto kļūdu (apmēram 50 %) radās iepriekšējo gadu grāmatvedības datu izmantošanas dēļ, jo faktiskie dati finanšu pārskatu sagatavošanas brīdī vēl nebija pieejami. Kopuzņēmums uzrauga turpmāko korekciju procesu savās ex ante pārbaudēs un nodrošinās, lai nākamajos pārskata periodos šādas iepriekšējo gadu izmaksu deklarāciju korekcijas tiktu iesniegtas bez kavēšanās.

Kopuzņēmuma vadība uzskata, ka ir svarīgi nodrošināt daudzgadu kontroles arhitektūru “Clean Sky” kopuzņēmuma dotāciju vadībai, kurā ņem vērā standarta iekasēšanas procedūru iespējas, kā arī profilaktiskos pasākumus. Tāpēc Kopuzņēmuma vadība ir noteikusi kontroles kārtību un mērķus projekta daudzgadu termiņam, kurus mēra atbilstoši visu programmas ilgumu aptverošiem rādītājiem.

Komentāri par budžeta un finanšu vadību

18. punkts

Kopuzņēmuma darbības pamatā ir efektīvi un sekmīgi rezultāti sarunās saistībā ar priekšlikumu iesniegšanas konkursiem, un tas ir veicis iekšējus pasākumus, lai uzlabotu un paātrinātu procesu šā svarīgā maksājumu jauniem partneriem aspekta kontekstā. Kopuzņēmums novēro vispārējus uzlabojumus saistībā ar piešķiršanas laiku un stingri uzrauga šo aspektu vadības līmenī (3).

19. punkts

Kopuzņēmums atzīst, ka valde ir novēloti pieņēmusi lēmumu apstiprināt maksājumu apropriāciju pārnešanu uz 2012. gada budžeta plānu (4). Tika pārskatīts Kopuzņēmuma budžeta plānošanas un atskaitīšanas cikla laika grafiks, lai nodrošinātu atbilstošu savlaicīgu valdes apstiprinājumu pārnesumiem uz 2013. gadu.

20. punkts

Kopuzņēmumam 2012. gada pirmajā pusgadā bija ārkārtas situācija attiecībā uz izmaksu deklarāciju saņemšanu no tā dalībniekiem par projekta īstenošanu 2011. gadā. Finanšu pārskatus par 2011. gada GAM, kuru iesniegšanas termiņš bija 2012. gada 1. marts, saņēmēji iesniedza ar neierastu 3–4 mēnešu novēlošanos. Kopuzņēmums kopā ar ITD koordinatoriem (konsorcija vadītājiem) analizēja šādas kavēšanās cēloņus un veic pasākumus līdzīgas situācijas novēršanai 2013. gadā. Ir pieņemts lēmums veikt šādus pasākumus:

— Ar valdi ir panākta vienošanās (2012. gada jūnijs), ka tiks izstrādāts precīzs grafiks 2013. gada procesam (2013. gada janvāris – jūnijs), nosakot termiņus un reaģēšanas laiku, kurš būs jāievēro nozarei un Kopuzņēmumam.

— Kopuzņēmums sniegs norādījumus un rīkos mācības, lai veicinātu izmaksu deklarāciju un ar tām saistīto finanšu pārskatu apliecinājumu (CFS) pilnīguma un kvalitātes uzlabošanas.

— Kopuzņēmums turpinās pastiprināt ciešu uzraudzību, sniedzot dalībniekiem apsteidzošu palīdzību atsevišķos izmaksu attiecināmības jautājumos. Iepriekš tas nebija iespējams resursu trūkuma 2012. gada pirmajā pusgadā dēļ.

— Jauns IT rīks dotāciju vadībai atvieglos izmaksu deklarāciju iesniegšanas un apstiprināšanas procesu.

Tiklīdz vadība apliecinās beidzot saņemtās izmaksu deklarācijas un valde vēlāk 2012. gadā tās apstiprinās, saistītie ieguldījumi natūrā 2012. gada galīgajos pārskatos tiks pārnesti uz Kopuzņēmuma neto aktīviem. Tādējādi 2011. gada galīgajos pārskatos atspoguļoto neto aktīvu statuss ir uzskatāms par pagaidu.

Komentāri par Kopuzņēmuma uzraudzības un kontroles sistēmas galvenajām pārbaudēm

21. punkts

2012. gada pirmajā ceturksnī un atbilstoši iepriekšējā gada Eiropas Revīzijas palātas ieteikumiem Kopuzņēmums ir izstrādājis īpašu kārtību procesiem, kas ir saistīti ar izmaksu deklarāciju apstiprināšanu, iekļaujot finanšu pārskatu apstiprināšanas procesā PO (5). Papildus tehnisko ziņojumu apstiprināšanai PO pārbauda informāciju, kas ir pieejama par resursu izlietojumu, un paziņo savas apstiprināšanas rezultātu finansistiem. Ir izstrādāti precīzi noteikumi, nodrošinot attiecīgus finanšu un darbības apliecinājumus, lai varētu atļaut izmaksu deklarāciju apstiprināšanu. Ir uzlabota līdz šim izmantotā pārbaudes punktu veidlapa, lai sniegtu apliecinājumus par faktiski veiktajām apstiprināšanas darbībām un atainotu mijiedarbību starp finanšu un darbības struktūrvienībām.

22. punkts

Kopuzņēmums, pamatojoties uz savu pieredzi un iepriekšējiem Palātas novērojumiem par saņēmēju datu apstrādi, 2011. gada pēdējā ceturksnī izstrādāja īpašu rīku saņēmēju datu saistībā ar dalībnieku dotāciju līgumiem (GMT) vadībai. Šo rīku izmantoja 2011. gada izmaksu deklarāciju apstrādei 2012. gada otrajā ceturksnī, un pēc šifrēto datu uzticamības un attiecīgo Kopuzņēmuma grāmatveža kopā ar ārēju revīzijas uzņēmumu sagatavoto ziņojumu pārbaudes rezultātus piemēroja 2011. gada galīgajiem pārskatiem.

23. punkts

Kopuzņēmums ņēma vērā Palātas piezīmes un veica pasākumus, lai uzlabotu iekšējo apstiprināšanas procesu gan attiecībā uz finanšu, gan darbības struktūrvienībām. Patiesībā šobrīd, pateicoties iepriekš aprakstītajam dotāciju vadības rīkam, ir nodrošināta integrētāka attiecīgo finanšu un darbības struktūrvienību pieeja izmaksu deklarāciju un gada tehnisko ziņojumu apstiprināšanai, un tā ir vairāk pamanāma procesā.

Attiecībā uz pienākumu nodalīšanu Kopuzņēmums šobrīd izstrādā finanšu shēmu izmaiņas, lai nodalītu finanšu pārbaudi un apstiprināšanu gadījumos, kuros parasti nav paredzēta finanšu struktūrvienību iesaiste.

24. punkts

Kopuzņēmums ir ņēmis vērā grāmatveža ieteikumu un, kā jau iepriekš ir norādīts, ir veicis būtiskus pasākumus, lai ieviestu GMT, kas ļaus uzlabot izmaksu deklarāciju apstiprināšanu un nodrošinās pilnīgu un regulāru atskaitīšanos Kopuzņēmuma vadībai.

Citi jautājumi

25. punkts

2011. gada augustā iekšējais revidents (IAO) informēja Kopuzņēmuma valdi un vadību par revidenta iesaistīšanos dažos Kopuzņēmuma finanšu vadības pamata procesos un iespējamajām sekām revidenta neatkarībai. Iespējamais garantiju trūkuma risks attiecībā uz konkrētajiem procesiem tiks mazināts, nepieciešamības gadījumā iesaistot IAS.

27. punkts

Kopuzņēmums veiks grozījumus tā finanšu noteikumos pēc nākamās pamata Finanšu regulas precizēšanas, kas patlaban notiek (skatīt arī 30. punktu).

28. punkts

Pieprasījumam Komisijai (kā vienam no Kopuzņēmuma dalībniekiem) veikt ieguldījumu maksājumus par 2011. gadu tika pienācīgi pievienota atbilstoša naudas plūsmas prognoze. Citiem dalībniekiem, izņemot Eiropas Komisiju, iesniegtajam pieprasījumam naudas plūsmas prognoze netika pievienota, taču tika iekļauts skaidrojums par pieprasīto summu un pārdales paskaidrojumi, norādot katra dalībnieka vai asociētā dalībnieka daļu. Turklāt visiem dalībniekiem tika sniegtas atbilstošas finanšu ziņas, iekļaujot informāciju par iepriekšējā gada pārskatiem un apstiprināto 2011. gada budžetu valdes protokolos. Kopuzņēmums turpmāk nodrošinās naudas plūsmas prognožu pievienošanu ne tikai Komisijai, bet arī citiem dalībniekiem iesniegtajiem maksājumu pieprasījumiem.

29. punkts

Joprojām norisinās “Clean Sky” kopuzņēmuma dotāciju līgumu ar dalībniekiem vispārējo noteikumu II pielikumā izklāstīto noteikumu par pētījumu rezultātu aizsardzību, izmantošanu un izplatīšanu atbilstoša ieviešana.

Noteiktajā termiņā tiks izstrādāta īpaša kārtība, apkopojot tajā Kopuzņēmuma uzraudzības kompetences un pārbaužu nosacījumus.

30. punkts

Kopuzņēmums veiks grozījumus tā finanšu noteikumos pēc nākamās pamata Finanšu regulas precizēšanas, kas patlaban notiek. Tādējādi Kopuzņēmums varēs nodrošināt atbilstību vispārpieņemtiem noteikumiem un skaidrot Palātas konstatētos aspektus, ja vien tas būs iespējams.

31. punkts

Kopā ar pārējiem vienā un tajā pašā ēkā izvietotajiem kopuzņēmumiem “Clean Sky” kopuzņēmums turpina darbu, lai pabeigtu rīcības avārijas situācijās plānu. To ir paredzēts pabeigt līdz 2012. gada beigām.

(1) Uzkrātie darbības maksājumi par laikposmu no 2008. gada līdz 2011. gadam veidoja EUR 261 358 871, galīgie maksājumi, pieskaitot norēķinus par iepriekšējo finansējumu no 2008. gada līdz 2010. gadam, veidoja EUR 129 295 956.

(2) = 4,09 % no (EUR 129 295 956/EUR 261 385 871)*100

(3) Kopš Kopuzņēmuma izveides piešķiršanas laiks ir samazinājies no 418 dienām līdz 268 dienām pēdējā konkursā (10. konkurss). Tas liecina par jauniem uzlabojumiem salīdzinājumā ar Palātas novērtējumu.

(4) Valde 2011. gada budžeta plānu pieņēma 2010. gada decembrī, iekļaujot tajā arī pārnesamās summas aplēsi.

(5) CS procedūra Nr. 2.9.1., starpposma procedūra no dalībniekiem saņemto finanšu pārskatu par 2011. gada GAM apstiprināšanai un korekcijām, kas ir saņemtas par iepriekšējo gadu GAM.